section_heading: NBA karijera
paragraph_text: Zbog laži i neprimjerenog ponašanja, Ellis je, od strane kluba, suspendiran na 30 utakmica neigranja. Nakon oporavka od ozljede i odrađene suspenzije, Ellis se na NBA terene vratio 23. siječnja 2009. te je, u utakmici s Cleveland Cavaliersima, postigao 20 poena, 3 skoka, 3 asistencije, 1 ukradenu loptu i 1 blokadu. Iako je tijekom veljače malo "usporio", u ožujku Ellis počinje pokazivati prave igre te prosječno postiže 23,5 poena po utakmici. U travnju, u produžetku protiv Sacramento Kingsa, Ellis je postigao učinak karijere od 42 poena i uz to još dodao 9 skokova i 9 asistencija.